C 214/150
HU
Az Európai Unió Hivatalos Lapja
2023.6.16.
2023. január 19., csütörtök
P9_TA(2023)0019
A kisüzemi halászat helyzete az EU-ban és a jövőbeli kilátások Az Európai Parlament 2023. január 19-i állásfoglalása a kisüzemi halászat helyzetéről az EU-ban és a jövőbeli kilátásokról (2021/2056(INI)) (2023/C 214/14)
Az Európai Parlament,
— tekintettel a Bizottság „Az uniós halászflotta 2020-ban: tendenciák és gazdasági eredmények” című, 2021. március 9-i 08/2020 sz.
tengergazdálkodási dokumentumára (1),
— tekintettel „Az uniós halászat fenntarthatóbbá tétele: az aktuális helyzet és a 2021-re vonatkozó iránymutatások” című, 2020. június 16-i bizottsági közleményre (COM(2020)0248),
— tekintettel az Európai Unió működéséről szóló szerződés (EUMSZ) 38–44. cikkére és 349. cikkére,
— tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU rendelet (2) (a közös halászati politikáról szóló rendelet) (4) preambulumbekezdésére, amely kimondja, hogy a közös halászati politikának hozzá kell járulnia „a hosszú távú környezetvédelmi, gazdasági és társadalmi fenntarthatósághoz” és „a halászati ágazat – ideértve a kisüzemi halászatot is – megfelelő életszínvonalához és a stabil piacokhoz”, valamint (33) preambulumbekezdésére, amely kimondja, hogy „[a] valamely halászati tevékenység folytatása lehetőségének átlátható és objektív – többek között környezetvédelmi, gazdasági és társadalmi jellegű – kritériumokon kell alapulnia”, és hogy „[a] tagállamoknak elő kell mozdítaniuk a felelős halászatot, mégpedig oly módon, hogy ösztönzőket biztosítanak az ágazat azon szereplői számára, amelyek a környezetre legkevésbé ártalmas módon folytatják a halászatot, és amelyek működése a legtöbb előnnyel jár a társadalom számára”,
— tekintettel a közös halászati politikáról szóló rendelet 17. cikkére, amely szerint a tagállamoknak a halászati lehetőségek elosztása során „átlátható és objektív – többek között környezeti, társadalmi és gazdasági jellegű – kritériumokat” kell alkalmazniuk,
— tekintettel a halászati és akvakultúra-termékek piacának közös szervezéséről, az 1184/2006/EK és az 1224/2009/EK tanácsi rendelet módosításáról, valamint a 104/2000/EK tanácsi rendelet hatályon kívül helyezéséről szóló 1379/2013/EU európai parlamenti és tanácsi rendeletre (3) (a piac közös szervezéséről szóló rendelet),
— tekintettel a tengeri területrendezés keretének létrehozásáról szóló, 2014. július 23-i 2014/89/EU európai parlamenti és tanácsi irányelvre (4),
— tekintettel az 1224/2009/EK tanácsi rendelet módosításáról, valamint a 768/2005/EK, az 1967/2006/EK és az 1005/2008/EK tanácsi rendelet és az (EU) 2016/1139 európai parlamenti és tanácsi rendelet halászati ellenőrzések tekintetében történő módosításáról szóló európai parlamenti és tanácsi rendeletre irányuló javaslatnak az Európai Parlament által 2021.
március 11-én elfogadott módosításaira (5),
(1) (2) (3) (4) (5)
08/2020. sz. tengergazdálkodási dokumentum, „Az uniós halászflotta 2020-ban: tendenciák és gazdasági eredmények”, Európai Bizottság, Tengerügyi és Halászati Főigazgatóság, 2021. március 9.
HL L 354., 2013.12.28., 22. o.
HL L 354., 2013.12.28., 1. o.
HL L 257., 2014.8.28., 135. o.
HL C 474., 2021.11.24., 218. o.